фючърс;
 д)
 опция;
 е)
 финансово залагане въз основа на спред;
 ж)
 суап;
 з)
 суапция;
 и)
 друг.
 3. Дериватът се определя в поле 2 на таблица 2 от приложението като един от следните класове активи:
 а)
 стоки и квоти за емисии;
 б)
 кредит;
 в)
 валута;
 г)
 капиталов инструмент;
 д)
 лихвен процент.
 4. Когато дериватите не попадат в един от класовете активи, посочени в параграф 3, контрагентите посочват в отчета класа активи, който най-много се доближава до деривата. И двамата контрагенти посочват един и същ клас активи.
 5. Дериватът се определя в поле 6 на таблица 2 от приложението, като се използва следната идентификационна информация, когато е налична:
 а)
 международен идентификационен код на ценни книжа (ISIN) по стандарт ISO 6166 или алтернативен идентификационен код на инструмента (AII код), според случая, до датата на прилагане на делегирания акт, приет от Комисията в съответствие с член 27, параграф 3 от Регламент (ЕС) No 600/2014 на Европейския парламент и на Съвета (*1).
 б)
 ISIN, считано от датата на прилагане на делегирания акт, приет от Комисията в съответствие с член 27, параграф 3 от Регламент (ЕС) No 600/2014.
 Когато се използва алтернативен идентификационен код, се изписва пълният AII код.
 6. Пълният AII код, посочен в параграф 5, е съставен от следните шест елемента:
 а)
 идентификационен код на пазара (MIC) по стандарт ISO 10383 на мястото на търговия, където се търгува дериватът, изразен чрез 4 буквено-цифрови знака;
 б)
 код, определян от мястото на търговия, който се свързва единствено с конкретен базов инструмент, вид сетълмент и други характеристики на договора, изразен чрез 12 буквено-цифрови знака;
 в)
 един знак, който показва дали инструментът е опция или фючърс, като се изписва „O“ за опция и „F“ за фючърс;
 г)
 един знак, който показва дали опцията е пут или кол, като се изписва „P“ за пут опция и „C“ за кол опция; когато в съответствие с буква в) инструментът е идентифициран като фючърс, той се отбелязва с „F“;
 д)
 дата на упражняване или дата на падежа на договора за дериват, изписана съгласно стандарт ISO 8601 във формат YYYY-MM-DD;
 е)
 цената на упражняване на опцията, изразена чрез максимум 19 цифри, включително максимум пет десетични знака, без да се изписват нули нито в началото, нито в края. За десетичен знак се използва точка. Не могат да се използват отрицателни стойности. Когато инструментът е фючърс, цената на упражняване се попълва с нули.
 7. Дериватът се класифицира в поле 4 на таблица 2 от приложението, като се използва код съгласно Класификацията на финансовите инструменти по ISO 10692 (CFI код) за продуктите, определени чрез ISIN код по ISO 6166 или чрез AII код.
 8. Дериватите, за които не е наличен ISIN код по ISO 6166, нито AII код, се класифицират посредством зададен код. Този код следва да бъде:
 а)
 единен;
 б)
 неутрален;
 в)
 надежден;
 г)
 с отворен код;
 д)
 с възможност за допълнително разширяване;
 е)
 достъпен;
 ж)
 с възможност за ползване при разумни разходи;
 з)
 уреден от подходящи разпоредби за управление.
 9. Докато кодът, посочен в параграф 8, бъде одобрен от ЕОЦКП, дериватите, за които не